Source: http://www.banskastiavnica.sk/obcan/5228-upovedomenie-o-zacati-konania.html
Timestamp: 2018-12-18 10:38:35+00:00
Document Index: 8128127

Matched Legal Cases: ['§ 26', '§ 66', '§ 21', '§ 1', '§ 58', '§ 61', '§ 18', '§ 73', '§ 61']

Banská Štiavnica - Život v meste - Aktuálne - Upovedomenie o začatí konania
18. december 2018, meniny má Sláva/Slávka
Ste tu: Úvod › Občan › Aktuálne › Upovedomenie o začatí konania
Dátum: 07.12.2018 Kategória: Úradná tabuľa Autor: RNDr. Zuzana Šušková
Upovedomenie o začatí konania vo veci vydania povolenia orgánu štátnej vodnej správy na uskutočnenie vodnej stavby s názvom „REKREAČNÁ CHATA - VŔTANÁ STUDŇA“ na pozemku parcelné číslo C KN 6472/26 v katastrálnom území Banská Štiavnica a súvisiaceho povolenia na odber podzemných vôd
Branislav Dado, trvale bytom Starohorská 13, 963 01 Krupina doručil listom zo dňa 4.12.2018 na Mestský úrad Banská Štiavnica, oddelenie Výstavby ÚP a ŽP, podanie, vo veci vydania povolenia vodnej stavby s názvom „REKREAČNÁ CHATA - VŔTANÁ STUDŇA“ na pozemku parcelné číslo C KN 6472/26 v katastrálnom území Banská Štiavnica a súvisiaceho povolenia na osobitné užívanie vôd – odber podzemných vôd.
Dňom podania žiadosti navrhovateľa bolo začaté správne konanie vo veci vydania povolenia orgánu štátnej vodnej správy v zmysle § 26 ods. 4 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej vodný zákon) a § 66 zákona č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov na uskutočnenie vodnej stavby studne a súvisiaceho povolenia na osobitné užívanie vôd v zmysle § 21 ods. 1 písm. b) bodu č.1 vodného zákona v znení neskorších predpisov na odber podzemných vôd.
Stručný technický popis a princíp činnosti vodnej stavby
Účelom uskutočnenia vodnej stavby je riešenie zásobovania pitnou vodou pre plánovanú novostavbu rekreačnej chaty na pozemku parcelné číslo C KN 6472/26 v katastrálnom území Banská Štiavnica. Predpokladaná hĺbka studne je 30 m. Vnútorný priemer vrtu bude 150 mm, čo postačuje na používanie ponorného čerpadla. Na zabudovanie vŕtanej studne budú použité PE rúry s atestom pre styk s pitnou vodou.
Na overenie výdatnosti vrtu bude vykonaný čerpací pokus metódou konštantného čerpaného množstva. Predpokladaná výdatnosť studne je Q=0,1 l/s, čo s veľkou rezervou postačuje na zabezpečenie prevádzky rekreačnej chaty.
Na základe žiadosti navrhovateľa Mesto Banská Štiavnica, orgán štátnej vodnej správy, ktorý je v zmysle § 1 ods. 2 zákona NR SR číslo 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a § 58 písm. e), § 61 písm. a) vodného zákona v znení neskorších predpisov, príslušným orgánom štátnej vodnej správy, v súlade s ustanovením § 18 ods. 3 zákona č. 71/1967 Zb. o správnom konaní (ďalej správny poriadok) v znení neskorších predpisov a § 73 vodného zákona v znení neskorších predpisov, upovedomuje známych účastníkov konania, dotknuté orgány a dotknuté organizácie o začatí konania.
Nakoľko sú orgánu štátnej vodnej správy dobre známe pomery staveniska a žiadosť poskytuje dostatočný podklad pre riadne a spoľahlivé posúdenie navrhovanej stavby, upúšťa v zmysle § 61 ods. 2 stavebného zákona od ústneho pojednávania a miestneho zisťovania.
V rovnakej lehote oznámia svoje stanoviská dotknuté orgány a organizácie. Účastníci konania môžu nahliadnuť do podkladov podania na Mestskom úrade Banská Štiavnica, Námestie sv. Trojice č.3 (Rubigallovský dom) 2.poschodie u RNDr. Zuzany Šuškovej.
19. december (streda) 16:00
Film: Naša malá sestra
20. december (štvrtok) 19:30
22. december (sobota) 17:00
Sobotný Punč
22. december (sobota) 12:00
26. december (streda) 22:00 - 27. december (štvrtok) 04:00
Koncert +-40 v ArtCafe
27. december (štvrtok) 21:00
Koncert: VOISING
28. december (piatok) 18:00
29. december (sobota) 12:00
Koncert: Jozef Hollý & band: Fantasy tour
29. december (sobota) 19:00
Koncert: Zvony sa nám rozjasali…
30. december (nedeľa) 16:00
Fotoreportáž: Salamandrové dni 2018 (117)
Oznámenie o uložení zásielky (103)
Oznámenie o uložení zásielky (72)
Oznámenie o uložení zásielky na pošte (71)
Vianočná burza (67)